עיריית ראשון- לציון בשיתוף עם ועד ההורים העירוני, מועצת ההורים העירונית ופרלמנט הנוער יוצאים ביוזמה לשיקום יערות הכרמל באמצעות פעילויות הסברה, גיוס כספים וסיוע בעבודות בשטח.
"שבוע הסברה" בבתי הספר בעיר בין התאריכים 23.1.2011- 28.1.2011 במסגרתו יתקיימו פעילויות הסברה בדבר חשיבות נטיעת העצים לשמירה על איכות בריאותנו, על איכות החיים , על איכות הסביבה בכלל , המאזן האקולוגי ועוד.
הצבת שלטי חוצות ברחבי העיר לעידוד התושבים להירתם ולתרום לשיקום יערות הכרמל.
מידע על השריפה בכרמל והיערכות לשיקום נזקיה ניתן למצוא באתר קק"ל.
היערכות לגיוס כספים באמצעות בתי-הספר בעיר, במסגרתה הפיץ ועד ההורים מכתב להורי התלמידים להרים תרומה בסך 20 ₪ (עלותו של עץ בקק"ל) לנטיעת עצים חדשים. התרומה היא רשות וכל סכום יתקבל בברכה. רכזי האזורים בוועד ההורים העירוני יאספו את הכספים ויעבירו את התרומה במרוכז לקק"ל.
"עץ לכל ילוד" - עיריית ראשון- לציון תתרום עץ לכל ילוד חדש בעיר.
"הקלק וטע" - ניתן להרים תרומה באמצעות האתר המקוון של הקק"ל. ניתן לבחור בין תרומה לנטיעת עץ לבין תרומה לפעולות שיקום הכרמל. לדף ההתרמה לחץ כאן.
ביוזמת אגף הנוער מתארגנת קבוצת מד"צים (מדריכים צעירים) לסיוע בעבודות השיקום ביערות הכרמל.
הקק"ל מגייסת מתנדבים לסיוע בעבודות בשטח כגון: גיזום, הוצאת גיזום ודילול הצמחייה הטבעית. המתנדבים יקבלו הדרכה מצוותים שהוכשרו על ידי קק"ל . להתנדבות יש להתקשר ל"קו ליער" – מרכז המידע של קק"ל 1-800-350-550. לפרטים נוספים לחץ/י כאן.